12. Igangsætning af planlægning for en ny genbrugsplads (Åben)
Tidl. politisk behandling BY, 26.11.24, pkt. 14
Forventet sagsgang
PL-U, ØK, BY
Lovgrundlag
Planloven og Miljøvurderingsloven
SAGENS INDHOLD
Byrådet skal i denne sag tage stilling til igangsætning af en lokalplan med tilhørende 
tillæg til Kommuneplan 2021-32 for en ny genbrugsplads som erstatning for 
genbrugspladserne 
i 
Hadsten 
og 
Hinnerup. 
Det 
følger 
desuden 
af 
miljøvurderingsloven, at der skal udarbejdes en miljøvurdering af planforslagene og 
eventuelt en miljøkonsekvensrapport for projektet, hvorfor Byrådet desuden skal tage stilling til 
igangsætning af disse.
Baggrunden for igangsætning af planlægningen af en ny genbrugsplads er Byrådets beslutning i november 
2022 om at ændre strukturen for og antallet af genbrugspladserne fra fire til tre.
Igangsætningen tager udgangspunkt i Favrskov Forsyning A/S’ konkrete behov for at etablere en ny samlet 
genbrugsplads, som erstatning for genbrugspladserne i Hadsten og Hinnerup, samt i de høringssvar, der 
er indkommet i forbindelse med en gennemført idéfase om placering af en ny genbrugsplads ved 
[adresse]. 
Den forudgående idéfase blev gennemført i perioden 2. december 2024 til 26. januar 2025. Der indkom i 
perioden i alt 46 høringssvar, som er vedlagt som bilag. Herudover er Teknik og Miljøs notat med 
bemærkninger til høringssvarene og anbefalinger vedlagt som bilag.
Der er i forbindelse med høringssvarene indkommet et konkret forslag til en alternativ placering af 
genbrugspladsen længere mod nord i området mellem [adresse] og [adresse]. Teknik og Miljø har i 
forbindelse hermed udarbejdet notatet ”Vurdering af alternativ nordlig placering foreslået af Styregruppen 
[adresse]”, der også er vedlagt som bilag til sagen.
Vedlagt er desuden en startredegørelse, der fastlægger principperne for udarbejdelse af et forslag til 
kommuneplantillæg, forslag til lokalplan og miljøvurdering samt en eventuel miljøkonsekvensrapport for en 
ny samlet genbrugsplads.
VURDERING
Teknik og Miljø vurderer, at placeringen ved [adresse] er den placering, der bedst afvejer de mange 
forskellige hensyn, der skal tages i placeringen af en genbrugsplads. I vurderingen lægges særlig vægt på, 
at placeringen ved [adresse] er langt fra aktuelt og potentielt indvindingsopland. Det er dermed den 
placering, der vurderes bedst muligt at sikre de fremtidige grundvandsressourcer. 
Placeringen ved [adresse] vil tilgodese, at Favrskov Forsyning A/S kan tilbyde flest mulige borgere i den 
østlige del af kommunen en afstand til genbrugspladsen, som i store træk vil svare til det serviceniveau, 
som Favrskov Forsyning A/S tilbyder i dag.
[adresse]: EMN-2025-00489
Dok-ID: 3862888
Sagsbehandler: gsmi
Byråd
25. marts 2025  19:00
I placeringen og afgrænsningen af genbrugspladsen er hensynet til de nærmeste naboer søgt varetaget 
ved at skabe afstand til genbrugspladsen samt ved at udlægge arealerne mellem boligerne langs 
[adresse] og i [adresse] som bufferzone til jordvolde, beplantning, regnvandsbassin og åbne grønne 
arealer.
Der er i høringssvarene angivet mange bekymringer for den fremtidige trafik i området. Udover en 
genbrugsplads mellem Hadsten og Hinnerup vil trafikken i området i endnu højere grad blive påvirket af 
den planlagte byudvikling i særligt [adresse]. Der vil derfor sideløbende med lokalplanprocessen 
blive udarbejdet en trafikmodel for området med henblik på at vurdere, hvordan trafikken i området mest 
hensigtsmæssigt kan afvikles.
I vedlagte bilag ”Startredegørelse for en ny genbrugsplads” belyses indholdet i planlægningen samt Teknik 
og Miljøs vurderinger af lokalplanområdet og indhold. 
ØKONOMI
Planforslagene medfører ingen direkte økonomiske konsekvenser for Favrskov Kommune.
Favrskov Forsyning A/S er bygherre og skal afholde alle udgifter til jordkøb og byggemodning af området. 
Lokalplanområdet ligger i landzone og forbliver i landzone ved endelig vedtagelse af lokalplanen.  
Favrskov Forsyning A/S er ligesom kommunen underlagt KL’s almindelige forbud mod brug af 
sprøjtemidler, så Favrskov Forsyning A/S vil ikke anvende sprøjtemidler på deres arealer i forbindelse med 
den fremtidige drift af området.
INDDRAGELSE
Borgerinddragelse og kommunikation sker efter reglerne i planloven og miljøvurderingsloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Projektforslaget har været fremlagt i en forudgående idéfase i perioden 2. december 2024 til 26. januar 
2025. I forbindelse med idefasen blev der afholdt et borgermøde 15. januar 2025. 
Ved en senere godkendelse af forslag til lokalplan med kommuneplantillæg vil planforslag og miljørapporter 
blive fremlagt i offentlig høring i otte uger.
INDSTILLING
Direktøren for Teknik og Miljø indstiller til Byrådet:
1.
At igangsætning af lokalplan med tilhørende tillæg til Kommuneplan 2021-32 for en ny genbrugsplads 
godkendes.
2.
At igangsætning af miljøvurdering af lokalplan og kommuneplantillæg samt en eventuel 
miljøkonsekvensrapport til projektforslag til en ny genbrugsplads godkendes.
BESLUTNING
Plan- og Landdistriktsudvalget, 6. marts 2025:
Fraværende: Ane Nørgaard
Katrine Christiansen stillede på vegne af Dansk Folkeparti, De Konservative, Liberal Alliance, 
Danmarksdemokraterne og Karin Møller forslag om, at det videre arbejde med lokalplanen for en ny 
genbrugsplads baseres på en øst-vestlig placering ved [adresse]. Dette dog under forudsætning af, at 
der kan indgås en bindende aftale med lodsejer om salg af det nødvendige jordareal i vestlig retning til 
landbrugsjordspris, og at denne aftale er på plads inden Byrådets behandling af sagen 25. marts 2025. 
Hvis det ikke er muligt at opnå en sådan aftale med lodsejer, anbefales det, at der arbejdes videre med 
den i startredegørelsen foreslåede placering nord-syd ved [adresse].
Forslaget fra Katrine Christiansen indstilles godkendt.
Thake Frode Gregersen kan ikke tiltræde indstillingen, idet han foretrækker den alternative nordlige placering 
ved [adresse]. 
Noah Iversen undlod at stemme.
Borgmestersekretariatet, 13. marts 2025:
Bilag nr. 3 vedr. startredegørelse for en ny genbrugsplads samt bilag nr. 5 vedr. vurdering af alternativ 
nordlig placering foreslået af Styregruppen Haldum er opdateret med enkelte redaktionelle ændringer. De 
redaktionelle ændringer er markeret med rødt i begge dokumenter.
Økonomiudvalget, 18. marts 2025:
Fraværende: Ingen
Indstillingen fra Plan- og Landdistriktsudvalget blev godkendt med 6 stemmer for, ingen imod, mens 1 
undlod at stemme.
For stemte Niels Frandsen, Jannie Kristensen, Stefan Hansen, Karin Møller, Bitten Johnsen og 
James Jessen, mens Noah Iversen undlod at stemme.     
Borgmestersekretariatet, 20. marts 2025:
Til sagen er der tilføjet et nyt kortbilag 6 og kortbilag 7 med illustration af udvidelsesperspektiv og 
arealbehov ved en øst-vestlig udvidelse.
Byrådet, 25. marts 2025:
Fraværende: Mads Poulsen
Borgmesteren oplyste, at der 25. marts 2025 er indgået bindende aftale med lodsejer om salg af jordareal 
ved [adresse] i vestlig retning til landbrugsjordspris.
Økonomiudvalgets indstilling blev godkendt med 22 stemmer for og 2 stemmer imod. Ingen undlod at 
stemme. 
For stemte Niels Frandsen, Jannie Kristensen, Alexander Christensen, Jasmin Madsen, Søren Laursen, 
Ane Nørgaard, Hugo Lund, Stefan Hansen, Richard Ravn, Karin Møller, 
Katrine Christiansen, Bente Ravn, James Jessen, Kenn Andreasen, Henrik Jespersen, Karl Bertelsen, 
Valdemar Lauritsen, Trine Poulsen, Julie Lauritsen, Mimi Skov, Christopher Jensen og Johannes Hermansen.
Imod stemte Noah Iversen og Thake Gorm Eriksen.
Bilag

Modtagne høringssvar  (3865256)

Vurdering af høringssvar (3844999)

[adresse] for en ny genbrugsplads  (3862908)

Idéoplæg - fordebat (3865253)

Vurdering af alternativ nordlig placering foreslået af Styregruppen Haldum (3849279)

Illustration for udvidelse mod vest (3880256)

Areal til udvidelsesmulighed (3880180)
